LBCI

MԼիբանանեան Հաղորդումներու Միջազգային Ընկերութիւն (անգլերէն՝ Lebanese Broadcasting Corporation International; արաբերէն՝ المؤسسة اللبنانية للإرسال انترناسيونال‎) Լիբանանի առաջին անձնական պատկերասփիւռի կայանն է: Հիմնուած է 1992-ին՝ գնելով կալուածամասը, պատասխանատուութիւնը եւ LBC-ի լօկօն, որ ստեղծուած էր 1985-ին՝ Լիբանանի Քաղաքացիական Պատերազմի ժամանակ:Այս պատկերասփիւռի կայանը համաշխարհային դարձաւ 1996-ին, երբ ստեղծեց «LBC Europe»-ը, որ կը սփռէր Եւրոպայի եւ Արաբական Աշխարհի առնչուած յայտագիրներ, «LBC America»՝ ԱՄՆ-ի եւ «LBC Australia»՝ Ասիոյ եւ Աւստրալիոյ մէջ։ Վերջերս, Լիբանանի մէջ հիմը դրաւ «LB2» ներկայացումներու կայանին:


== Յետպատերազմեան Ժամանակաշրջան ==
Լիբանանեան Ուժեր միլիցեան, որ 1985-ին «LBC» հիմնած էր Լիբանանի քաղաքացիական պատերազմի պատճառով զինուորական եւ դրամական գետնի վրայ անկում արձանագրած էր եւ իր ղեկավարը՝ Սամիր Ժաաժաաը կը բանտարկուէր 1994-ին: 1992-ին, Փիէռ Տահեր այլ բաժնետէրերու հետ կը հիմնէ «LBCI»-ին եւ զայն կ'արձանագրէ Պաապտայի առեւտրական տոմարին մէջ։ Տահեր մեծ թափով աշխատանք տարաւ «LBC»-ն գնելու համար:Ապրիլ 1996-ին, Տահեր եւ այլ բաժնետէրեր հիմը դրին «LBCsat» ձրի արբանեակի կայանին, որ շատ մեծ յաջողութիւն մըն էր, մանաւանդ սփիւռքի մէջ ապրող լիբանանցիներու համար:
2003-ին, «LMH» հաստատութեան հիմնադիր Սալեհ Քամելի եւ Ալ Ուալիտ պըն Թալալի միջեւ համաձայնութեան մը պատճառով, Պըն Թալալ կը փոխարինէ Քամելը:2008-ի վերջաւորութեան, որոշում կայացած է «LMH»-ի դրամագլուխը բարձրացնելու շուրջ: Ասոր համաձայն, Ալ Ուալիտ պըն Թալալ ամէնէն մեծ շահաբաժին ունեցողն է՝ «PAC»-ի («LBCI»-ի եւ «LBC SAT»-ի բովանդակութիւն տրամադրող) մեծ մասը գնելէ ետք, եւ «LBC SAT» հիմնուած է այն հասկացողութեան վրայ, որ դրամագլուխի բարձրացումը պիտի օգտագործուի յայտագիրներու բարելաւման եւ նորութիւններու համար՝ շէյխ Փիէռ Տահերի հսկողութեան տակ:
2010-ին, Ռուփերթ Մըրտօք կը միանայ խումբին եւ «PAC»-ն ու «LBC SAT»-ը կը միանան Ռօթանայի: Կ'ըսուէր, որ այս միացումը պիտի բարելաւէր եւ կազմէր խումբը, եւ այս մէկը յստակ արդիւնք մը կ'երեւէր սէուտցի իշխանին եւ աշխարհի ցանցերու մեծագոյն կայսրութեան տիրոջ՝ Ռուփերթ Մըրտօքի գործակցութեան: Այս ակնկալութիւնները չիրականացան:


== Ալ Հայաթի եւ «LBC SAT»-ի Միացում ==
2002-ի վերջաւորութեան, «LBC SAT»-ը եւ Լոնտոնի մէջ տպուող սէուտական «Ալ Հայաթ» թերթը միացուցին իրենց լուրերը: «LBC SAT»-ի լուրերու հաղորդումները կը կոչուէին «Ալ Հայաթ-LBC SAT լուրերու հաղորդում»: Այս համագործակցութիւնը վերջ գտաւ 2010-ին:


== «LBCI»-ի Տեսակներ ==
LBCI• «LBCI»-ը լիբանանցի անկնդիրներու համար տեղական պատկերասփիւռի կայան մըն է, որմէ կը սփռուի զանազան ոճի յայտագիրներ:

LDC• Լիբանանի Սփիւռքի կայանը «LBCI»-ի համաշխարհային տարբերակն է եւ զայն կրնան դիտել լիբանանցիները թէ՛ Լիբանանի մէջ ապրող, թէ՛ անկէ դուրս:

LB2 (նախապէս ծանօթ էր իբրեւ «LBCI Drama»)• «LB2»-ն տեղական կայան մըն է, որմէ կը սփռուի արաբերէն լեզուով ներկայացումներ եւ սերիաներ:

LBCI NEWS• «LBCI  News»-ը տեղական կայան մըն է, որ կը հաղորդէ շտապ լուրեր:

LBCI HD• «LBCI HD»-ն լիբանանեան առաջին HD կայանն է, որ «LBCI»-ի յայտագիրները կը սփռէ աւելի բարձր որակով: Սփռած է Սթար Աքատեմիի յայտագրի 10-րդ շրջանը 24 ժամ:

LBC EUROPE• «LBC Europe»-ը Եւրոպայի ակնդիրներու համար «LBCI»-ի տարբերակն է:

LBC AMERICA• «LBC America»-ն Ամերիկայի ակնդիրներու համար «LBCI»-ի տարբերակն է:

LBC AUSTRALIA• «LBC Australia»-ն Աւստրալիոյ ակնդիրներու համար «LBCI»-ի տարբերակն է: